cyanic-selkie/wikianc huggingface dataset:
סדאו אראקי
שר בממשלה
לאחר שכיהן במועצת המלחמה העליונה ב-1934, קיבל אראקי את תואר הקזוקו "דאנשאקו" (ברון) ב-1935. הוא פרש מהצבא במרץ 1936, כחלק מתוצאות מרד הנפל של 26 בפברואר 1936.
לאחר פרישתו מהצבא ב-1937, התמנה אראקי לתפקיד שר החינוך בממשלתו של פומימרו קונואה, תפקיד אידיאלי עבורו לשם קידום משנתו המיליטריסטית. אראקי הציע לשלב את הבושידו במערכת החינוך הארצית. הוא עודד את השימוש האקדמי בקוקוטאי ("הזהות הלאומית") ובשינמינן נו מיצ'י ("דרכו של הנתין"), קטכיזם אודות המדינה, הדת, התרבות החברה והאידאולוגיה היפנית. אראקי המשיך בתפקידו זה בממשלתו של הירנומה קיאיצ'ירו, ולאחר מכן שימש יועץ ממשלתי.
קריירה פוליטית
אראקי יסד את "קוקוהונשה" (国本社), אגודה סודית בה היו חברים כמה מהגנרלים ומהאדמירלים בעלי ההשפעה הרבה ביותר בצבא ובצי, ואזרחים שתמכו באטטיזם. אראקי היה גם תאוריקן בסאקורקאי (桜会; "אגודת פרחי הדובדבן"), אגודה קיצונית אף יותר, שניסתה לערוך רפורמות בתקופת שווה על ידי הפיכה.
בעודו בדרגת קולונל, הצטרף אראקי לסיעת קודו-הא שבתוך צבא יפן. את ההתנגדות העיקרית לסיעה זו העמידה סיעת טוסיי-הא, אותה הנהיג קזושיגה אוגאקי. קודו-הא יצגה את הגורמים הקיצוניים והלאומניים ביותר בצבא, בעוד טוסיי-הא יצגה את הגורמים השמרניים והמתונים יותר.
אראקי ו"סיעת המכה הצפונית"
הצעד הראשון בתוכנית המלחמה של דוקטרינת המכה הצפונית קרא לשליטה יפנית במנצ'וריה. אראקי תמך בפעילויות עצמאיות של קצינים רדיקלים זוטרים בסין, על מנת לקרב מטרה זו. באמצעות קשריו בסאקורקאי, הגביר אראקי את מאמציו להשתלטות צבאית על הממשלה האזרחית ובידוד הקיסר הירוהיטו, איחוד כל אגודות הסתרים, ומינוי בן בריתו, שיגרו הונג'ו, למפקד צבא קוואנטונג.
צבא קוואנטונג הכיל 12,000 חיילים שהיו מוכנים לפלישה למנצ'וריה בעת התרחשות תקרית מוקדן, אך הם הזדקקו לתגבורת. לפיכך, הורה אראקי למפקד צבא צ'וסן, היאשי סנג'ורו, להעביר את כוחותיו מקוריאה למנצ'וריה, וזאת מבלי שקיבל אישור על כך מהממשלה בטוקיו.
תוכניתו של אראקי צלחה והצבא היפני השתלט על שטחים נרחבים במנצ'וריה. כשניצבה הממשלה היפנית מול העובדה המוגמרת של פעולותיו של הצבא, לא הייתה לראש הממשלה ואקצוקי רייג'ירו ברירה אלא להתפטר במחאה.
לאחר 1945
לאחר מלחמת העולם השנייה נעצר אראקי על ידי רשויות הכיבוש האמריקאיות והובא בפני בית הדין הבינלאומי הצבאי למזרח הרחוק, שם נשפט על פשעי מלחמה. הוא נמצא אשם בעוון קשירת קשר לניהול מלחמה אגרסיבית, ונידון למאסר עולם. בסופו של דבר שוחרר אראקי מהכלא ב-1955, בשל סיבות בריאותיות. הוא נפטר אחת עשרה שנים לאחר מכן, ונקבר בטוקיו.
אובר-לויטננט צור זי
אובר-לויטננט צור זי, בקצרה: OLt zS או OLZS בצי הגרמני, Oblt.z. S. בקריגסמרינה) היא דרגת קצונה בצי הגרמני השווה לדרגת-OF-1 בנאט"ו.
סקירה כללית
הדרגה הוצגה בצי הגרמני הקיסרי על ידי שינוי שם הדרגה לשעבר של לויטננט ראשון ב-1890. בתוך הצי קצינים בדרגה זו נקראו פשוט בשם הר אובר-לויטננט. כדי להבדיל בין קציני הצי לקציני הצבא, נוספה בתקשורת הרשמית הסיומת zur See (בים) שלעיתים קוצרה ל-z. S. (Oblt.z. S.). הדרגה שימשה מאז את הרייכסמרינה, קריגסמרינה והבונדסמרינה. בפולקסמרינה נעשה שימוש במקור באותה צורה עד שהסיומת zur See נשמטה. בקריגסמרינה נבדלו קציני הנדסה (Ingenieur – Ing.) מאותה דרגה כ-Oberleutnant (Ing.).
מדלן ארתור
מדלן ארתור (באנגלית: Madeleine Arthur; נולדה ב-10 במרץ 1997) היא שחקנית קולנוע וטלוויזיה קנדית.
ביוגרפיה
ארתור נולדה וגדלה בוונקובר שבקולומביה הבריטית, לג'יין (לבית וולטר) ולבריאן ארתור. היא למדה בבית הספר התיכון ע"ש סר וינסטון צ'רצ'יל. ארתור הייתה מתעמלת במשך 13 שנים לפני שעברה להתמקד במשחק. היא דוברת צרפתית ואנגלית.
קריירה
ארתור גילמה את וילה וורן הצעירה בסדרת הדרמה של ABC "המשפחה", ואת ג'יין קין, בת דמותה של איימי אדמס, בסרטו הביוגרפי של טים ברטון, "עיניים גדולות" משנת 2014. לארתור היו תפקידי אורח בסדרות טלוויזיה, בהן "ההריגה", "אנשי המחר", ו"על טבעי".
בספטמבר 2021 לוהקה ארתור לתפקיד ראשי במיני-סדרת הטלוויזיה של נטפליקס, "השטן באוהיו".
בשנת 2022 החלה לשחק בתפקיד ראשי בסדרת הטלוויזיה הקומית "בלוקבסטר".
תראנוס
תראנוס (באנגלית: Theranos) היה תאגיד אמריקאי בבעלות פרטית שהוגדר לימים כתאגיד פורץ דרך בתחום הטכנולוגיה הרפואית. החברה טענה שהיא יצרה כלי לבדיקת דם שדרש כמויות קטנות מאוד של דם. עם זאת, טענות אלו הוכחו ב-2018 כשקריות.
תביעות
ב-2015, פרופסור למחקר הרפואה ג'ון יואנידיס, הכימאי אלפתריוס דיאמנדיס ועיתונאי התחקירים ג'ון קארירו, הטילו ספק באמינותה של תראנוס ויצאו כנגדה. החברה עמדה בפני שורה של אתגרים משפטיים ומסחריים מצד רשויות רפואיות, משקיעים פרטיים, הוועדה לניירות ערך ולבורסות, פרקליטים כלליים של ארצות הברית, שותפים עסקיים לשעבר ועוד. עד יוני 2016, הוערך כי ההון האישי של הולמס, מנכ"לית החברה, ירד מ-4.5 מיליארד דולר לכמעט 0 דולרים. ב-4 בספטמבר 2018, לאחר מספר שנים של מאבק, תביעות וסנקציות כנגד החברה שבוצעו על ידי SEC (הוועדה לניירות ערך ולבורסות), החברה פורקה.
משפט
ב-14 במרץ 2018, תראנוס, הולמס ונשיא החברה לשעבר ראמש "סאני" בלוואני הואשמו בהונאה על ידי ה-SEC (הוועדה לניירות ערך ולבורסות). ב-15 ביוני 2018, הודיע פרקליט ארצות הברית עבור המחוז הצפוני של קליפורניה על הגשת כתב אישום נגד הולמס באשמת הונאה ויצירת קנוניה. גם נגד בלוואני הוגש כתב אישום מאותם הסיבות. המשפט היה אמור להתחיל באוגוסט 2020, אך הוא התעכב עקב מגפת הקורונה והריונה של הולמס. משפטה של הולמס החל ב-31 באוגוסט 2021, בעוד שמשפטו של בלוואני נדחה ל-9 במרץ 2022. ב-3 בינואר 2022 הולמס הורשעה בארבעה סעיפים של הונאת משקיעים.
משפטו של בלוואני נפתח ב-9 במרץ 2022, וב-7 ביולי 2022 הורשע בהונאת משקיעים ומטופלים וצפוי לעונש של עד 20 שנות מאסר.
ערפילית הטריפיד
ערפילית הטריפיד (באנגלית: Trifid Nebula - "ערפילית בת שלושה חלקים", נקראת גם Messier 20 ,M20 או NGC 6514) היא אזור H II בקבוצת הכוכבים קשת, המכיל צביר פתוח שיוצרים יחד ערפילית פליטה וערפילית החזרה וכן ערפילית בליעה המחלקת את ערפילית הפליטה לשלושה חלקים. הערפילית והצביר נמצאים במרחק של כ-5,200 שנות אור והצביר מכיל עשרות כוכבים שנוצרו מהגז של הערפילית ועשרות "עוברי כוכבים" בתהליך יצירה.
היסטוריה
הערפילית והצביר זוהו לראשונה ב-5 ביוני 1764 על ידי האסטרונום הצרפתי שארל מסיה שתיאר אותה כצביר של כוכבים בעלי דרגת בהירות נראית 8-9 המוקפים בערפילית. ויליאם הרשל ציין בשנת 1784 3 ערפיליות נפרדות בצורת משולש ובמרכזן כוכב כפול. שנה לאחר מכן הוא ציין ערפילית נוספת המקיפה את הכוכב הכפול. ג'ון הרשל איחד את הערפיליות בחזרה ונתן לערפילית את שמה.
בשנת 2005 התגלו בצילומים של טלסקופ החלל שפיצר שנעשו בתחום התת-אדום כ-150 כוכבים בתהליכי היווצרות שונים, שאינם ניתנים לצפייה באור נראה.
תצפית
הכוכב הבהיר HD 196692 שבמרכז הערפילית ניתן לצפייה באמצעות משקפת. בטלסקופ חובבים ניתן להבחין בכוכבי הצביר ובערפילית המקיפה אותם. הערפילית נמצאת כשתי מעלות מצפון-צפון-מערב לערפילית הלגונה וכמעלה מדרום-מערב לצביר הפתוח M21.
מאפיינים
ערפילית הטריפיד היא אזור H II המורכב מענני גז (בעיקר מימן) שבתוכם נוצרים כוכבים חדשים. במרכז הערפילית נמצאת מערכת מרובת כוכבים HD 196692, שמורכבת מלפחות 7 כוכבים צעירים וחמים. הבהיר שבהם הוא מדרגת בהירות 7.6 וסיווגו הספקטרלי הוא O5-6 ושאר הכוכבים הם מדרגות בהירות 8.5-14.0. כוכבים אלו ושאר כוכבי הצביר פולטים קרינה על-סגולה חזקה המייננת את אטומי הגז שבערפילית וגורמת להם לזהור באור נראה (אדמדם). ענני הגז הרחוקים יותר, לא עוברים יינון אלא מפזרים ומחזירים את האור ויוצרים ערפילית החזרה כחלחלה המקיפה את ערפילית הפליטה. אזורים צפופים יחסית של גז ואבק בולעים את הקרינה הנראית ויוצרים ערפילית בליעה בצורה של פסים כהים על פני ערפילית הפליטה, המחלקים אותה לשלושה חלקים.
במרכזה של הערפילית לא נוצרים יותר כוכבים חדשים, שכן לחץ הקרינה של כוכבי הצביר מפזר את הגז ומונע את קריסתו. כוכבים חדשים נוצרים באזורים הפחות חמים ובעיקר באזורים החשוכים יחסית של הערפילית. "עוברי הכוכבים" פולטים קרינה בתחום התת-אדום וזוהו לפחות 30 עוברי כוכבים וכ-120 כוכבים צעירים מאוד שעדיין לא ניתן לראותם באור נראה.
הערפילית נמצאת במרחק של כ-5,200 שנות אור ממערכת השמש, וקוטרה הוא כ-42 שנות אור, כך שגודלה הזוויתי הוא כ-28 דקות קשת, בדומה לקוטרו של הירח במילואו.
בתרבות
המראה המרהיב של ערפילית הטריפיד בצבעים המתקבלים בצילום בחשיפה ארוכה, הביא לשימוש בה בעטיפת האלבום Islands של קינג קרימזון והאלבום Numbers של קט סטיבנס.
2014 UZ224
(כינוי לא רשמי "דידי" DeeDee) הוא גוף טרנס-נפטוני בחגורת קויפר שהתגלה על ידי צוות מאוניברסיטת מישיגן במסגרת פרויקט "סקר לחיפוש אנרגיה אפלה". גוף זה בעל סבירות גבוהה להחשב ככוכב לכת ננסי במערכת השמש. נכון לשנת 2021 הוא הגוף השלישי המרוחק ביותר מהשמש, מרחקו הנוכחי הוא 89.7 יחידות אסטרונומיות (לאחר V774104 (103 יחידות אסטרונומיות) ואריס (96.2 יחידות אסטרונומיות) ).
גילוי
במסגרת סקר למיפוי וחיפוש אנרגיה אפלה ("Dark Energy Survey") נעשה צילום ואיתור של גופים רבים במערכת השמש. הצוות, בראשותו של דויד גרדס מאוניברסיטת מישיגן ביצע חיפוש באמצעות מכשיר מיוחד הנקרא "מצלמת אנרגיה אפלה" (DECam), הנועדה לבחון את קצב התפשטות היקום. לאחר מספר תצפיות שבוצעו בין השנים 2013–2016, בוצע עיבוד מידע על התמונות. בעזרת תוכנה מיוחדת אשר פותחה לאיתור עצמים זזים בתוך המידע, ניתן לגלות עצמים חדשים בחגורת קויפר ובינם.
מהמידע ורצף התצפיות שהתקבל ניתן היה להכריז על מסלולו של. הIAU הכריז כי הוא עומד ברוב הקריטריונים הנדרשים לקביעת כוכב לכת ננסי. בינם:
הקריטריון האחרון, דורש כי יהיה ל מספיק מסה כדי שצורתו תהיה עגולה, ונכון לאוקטובר 2016, אין מספיק מידע לקבוע זאת. עם זאת, בזמן ההכרזה על מציאת הגוף (אוקטובר 2016), אמרו החוקרים כי לגוף יש בקוטר של למעלה מ-400 ק"מ, וכי הם מאמינים שבעזרת המידע מטלסקופ החלל ALMA הם יצליחו להוכיח גם את נקודה זו.
מסלול
נכון לאוקטובר 2016, נמצא במרחק של 91.6 AU מהשמש והוא מתקרב אליה במסלולו. לפי החישובים, יש צפי כי הפריהליון יתרחש בסביבות שנת 2142, במרחק של 38 AU. נכון ל-2016, זהו הגוף השלישי במרחקו מהשמש, לאחר אריס ו-V774104, אף על פי שמרחקו הממוצע מהשמש גדול יותר מזה של אריס. הבהירות המוחלטת שלו היא 3.5, ואילו הבהירות הנראית היא 23.2.
מיה קינן
מיה קינן (נולדה ב-1982) היא סופרת חרדית-ישראלית.
ביוגרפיה
מיה קינן נולדה בירושלים, לרופא והפסיכותרפיסט ד"ר עוז מרטין והציירת והסופרת אורית מרטין. אחותה היא הסופרת יעל רוטנברג.
קינן נשואה ומתגוררת בבית שמש.
ממלכה במבחן
עיקר פרסומה של קינן הוא בעקבות סדרת הספרים "ממלכה במבחן" פרי עטה, המתרחשת בממלכת הכוזרים בימי הביניים.
הספר הראשון בסדרה, "איסתרק", יצא לאור בשנת 2008. מאז יצאו עוד שלושה ספרי המשך- "מהללאל" (2011), "יוזבד" (2016) והספר האחרון, "פדהאל", ב-2022.
הסדרה היא ייחודית בסגנונה במגזר החרדי, כאשר היא משלבת אלמנטים של ספרות פנטזיה ומלחמות ירושה, שלא היו נפוצים בספרות החרדית. כל ספרי הסדרה היו לרבי מכר.
יצירות נוספות
מלבד סדרת "ממלכה במבחן" מפרסמת קינן סיפורים קצרים וסיפורים בהמשכים בעיתונים וכתבי עת חרדיים שונים, שרובם אף יצאו לאור כספרים. לדוגמה, הספרים "אחד מאלף" ו"אדמה פראית" פורסמו בהמשכים בשבועון "קטיפה", השבועון לנשים של יתד נאמן.
מתקפת הטילים בארביל (2021)
ההתקפה הייתה הקשה והקטלנית ביותר בשנה זו על הקואליציה הצבאית בראשות ארצות הברית בעיראק, והייתה הפעם הראשונה מאז סוף 2020 שמוקדים במדינה (הן מתקנים צבאיים והן מתקנים דיפלומטיים מערביים), בנוסף לכך זו הייתה המתקפה הקטלנית ביותר על הקואליציה בהנהגת האמריקאים מאז חילופי השלטון בארצות הברית, בהם נשיא ארצות הברית היוצא, דונלד טראמפ הוחלף על ידי הנשיא הנכנס, ג'ו ביידן ונחשבה על ידי רבים כמבחן למדיניות ביידן בנושא האיראני, שנחשבה על ידי מספר אנליסטים ככזו ש"העבירה מסר של הפחדה הן לממשל ביידן והן לממשלת עיראק הפדרלית".
בעקבות התקיפה הודיעה נאט"ו כי היא תגדיל את כוחותיה בעיראק מ-500 ל-4,000 אנשים.
רקע
המתיחות בין ארצות הברית לאיראן הסלימה כבר בינואר 2020, כאשר חיל האוויר של ארצות הברית חיסל את מפקד כוח קודס, קאסם סולימאני בנמל התעופה הבינלאומי של בגדאד וכן את אבו מהדי אל-מוהנדס שהיה סגן מפקד אל-חשד א-שעבי (כוחות הגיוס העממי) ואף פיקד על חלק מכוחות חזבאללה. הממשל האמריקאי בראשות נשיא ארצות הברית, דונלד טראמפ נימק את חיסול סולימאני בטענה כי הוא מהווה "איום". מנגד הממשל האיראני טען כי החיסול הוא טרור מדינתי. המנהיג העליון של איראן, עלי ח'אמנאי הצהיר כי הוא "נשבע לנקום בארצות הברית", איום דומה השמיע נשיא איראן, חסן רוחאני ואכן כעבור מספר ימים החלו כוחות משמרות המהפכה האסלאמית את מבצע השהיד סולימאני ותקף את טילים בלסיטים של האמריקאים במספר יעדים בעיראק, על אף העובדה שאף חייל אמריקאי לא נהרג בתקיפה יותר מ-100 חיילים כן נפצעו ואובחנו כסובלים מפגיעות מוחיות טראומטיות.
ח'אמנאי חידש את נדרו לנקום בסולימאני בדצמבר 2020, איום זה התמשש כאשר ב-20 בדצמבר פגעו שני טילים בסמוך לשגרירות האמריקאית בבגדאד והתפרש על ידי רבים במערב כנקמה איראנית בסמוך לציון יום השנה למותו של סולמיאני. כאשר החלו בבגדאד בינואר 2021 הפגנות אנטי-אמריקאיות החליטה ארצות הברית לצמצם את כוחותיה שלקחו חלק בכוח משימה משותף משולב - מבצע נחישות טבועה, שהיא בעצם הקואליציה הבינלאומית בראשות ארצות הברית נגד המדינה האסלאמית בעיראק ובסוריה.
זהות התוקפים
זהות התוקפים לא הייתה ברורה בתחילת האירוע, כאשר הרשויות העיראקיות והאמריקניות פתחו בחקירה לזיהוי העבריינים וטענו כי הם "יפעלו ביחד עם העיראקים על מנת לתת דין וחשבון לאחראים" וזאת במקביל לחקירה זהה מצד העיראקים. קבוצה מזוינת שיעית ומעט מוכרת בשם בשם "סראיה אווליה אל-דאם" קיבלה אחריות על התקיפה אך לא סיפקה ראייה מספקת על מנת לאשר את חלקה באירוע והצהירה כי היא מתנגדת ל"כיבוש האמריקאי" ואמרה כי היא "תמשיך לבצע פיגועים נוספים כנגד כוחות אמריקאים", חרף זאת מספר גורמים בהם עיראקים, כורדים עיראקים ואנליסטים מערביים האשימו מיליציות שקיבלו סיוע איראני שהן אלו שעומדות מאחורי התקיפה, לאחר שהתברר האירוע ונודע מי עומד מאחוריו המשיכו הגורמים להאשים את איראן בכך שהקבוצה קשורה אליה. סברה זו נובעת מהעימות בין ארצות הברית לאיראן שהתעצם לאחר חיסול קאסם סולימאני בינואר 2020, שהיה מפקד כוח קודס. על אף ההאשמות המרובות נגדה איראן הכחישה כל מעורבות לתקיפות.
ב-16 בפברואר הצהיר דובר משרד החוץ האיראני, סעיד ח'טיב-זאדה, כי "איראן מתנגדת לכל מעשה שפוגע בביטחון עיראק" וכפר בהאשמות של הטוענים כי לאיראן יש קשר לסראיה אווליה אל-דאם.
תגובות
ראש ממשלת עיראק, מוסטפא אל-כאזמי קרא לחקירת ההתקפה ונשיא עיראק ברהם צאלח כינה את המתקפה "הסלמה חמורה" וטען כי היא "מערערת את המאמצים להבטיח את ביטחונו של העם העיראקי", מסרור בארזאני, ראש ממשלת כורדיסטן העיראקית גינה את התקיפות.
האמריקאים גם הם הגיבו לתקיפה, מזכיר המדינה האמריקאי, אנתוני בלינקן שלח את תנחומיו לקורבנות והצהיר כי הוא זועם על העניין, דוברת הבית הלבן, ג'ן סאקי הצהירה גם היא ש"ארצות הברית זועמת על התקיפה", מזכיר ההגנה האמריקאי, לויד אוסטין גינה גם הוא את התקיפה ואף הצהיר כי "העיראקים היו בסוד העניינים ואף סייעו להשיג את המודיעין שבעזרתו גילו מי היו המיליציות שביצעו את ירי הטילים".
אחרית דבר
ב־17 בפברואר הפעילה שגרירות ארצות הברית בבגדאד שנמצאת באזור הירוק מערכת הגנה אווירית ואף נשלחו מסוקי סיור שיסיירו באזור, הסיבה הרשמית מאוחרי החלטה זו לא פורסמה.
דנילו פריירה דה סילבה
דנילו פריירה דה סילבה (בפורטוגזית: Danilo Pereira da Silva; נולד ב-7 באפריל 1999 בסאו פאולו שבברזיל) הוא כדורגלן ברזילאי המשחק בעמדת החלוץ בקבוצת גלאזגו ריינג'רס מליגת העל הסקוטית.
קריירת מועדונים
דנילו גדל במחלקות הנוער של פורטוגזה, קורינתיאנס, פונטה פרטה, ואסקו דה גאמה, סנטוס ואייאקס. בשנת 2018 החל לשחק בקבוצת המילואים של אייאקס. הוא ערך 14 הופעות ליגה במדי הקבוצה הראשונה של המועדון, בהן הבקיע שני שערים.
ב-14 באוגוסט 2020 הושאל דנילו למשך עונה אחת לטוונטה מליגת העל ההולנדית. ב-12 בספטמבר ערך את הופעת הבכורה שלו במועדון, בניצחון 2-0 על פורטונה סיטארד במסגרת המחזור הראשון בליגה לעונת 2020/2021. במשחק זה הבקיע את שער הבכורה שלו במועדון. הוא ערך 33 הופעות ליגה במהלך תקופת ההשאלה, בהן הבקיע 17 שערים.
ב-19 במאי 2022 חתם דנילו על חוזה לארבע שנים בפיינורד מליגת העל ההולנדית. ב-7 באוגוסט ערך את הופעת הבכורה שלו במועדון, בניצחון 5-2 על ויטסה ארנהם במסגרת המחזור הראשון בליגה לעונת 2022/2023. במשחק זה הבקיע את צמד שערי הבכורה שלו במועדון. הוא שיחק במועדון במשך עונה אחת, בה ערך 34 הופעות ליגה והבקיע עשרה שערים, וזכה עם פיינורד באליפות הולנד.
ב-28 ביולי 2023 חתם דנילו על חוזה לחמש שנים בגלאזגו ריינג'רס מליגת העל הסקוטית. ב-5 באוגוסט ערך את הופעת הבכורה שלו במועדון, כשהחליף את סיריאל דסרס בדקה ה-62 בהפסד 1-0 לקילמרנוק במסגרת המחזור הראשון בליגה לעונת.
I Warned Myself
I Warned Myself הוא סינגל של הזמר האמריקאי, צ'ארלי פות', שיצא, על ידי ארטיסט פרטנר גרופ ואטלנטיק רקורדס, ב-21 באוגוסט 2019. השיר נכתב והופק על ידי צ'ארלי פות' ובני בלנקו.
נכון לדצמבר 2021, השיר הושמע למעלה מ-82 מיליון פעמים בספוטיפיי.
ביקורת
סלבטור מאיקי, מ-The Fader, אמר שלשיר יש "הוק דביק ללא ספק" וציין את "ההפקה הדלילה והמרעישה". האנטר האריס, מהמגזין Vulture, הצביע על התוכן הלירי כ-"על אהבה ואובדן, סודות ושקרים - בעצם פרידה", ושאל על מי השיר יכול להיות להיכתב. הוא הציע שזה או על מעריצה של פות' או על הזמרת סלינה גומז. דריק רוסינגול, מ-Uproxx, שיבח את השיר על היותו "תוספת אפלה ומבורכת לנוף הפופ בהנהגתה של בילי אייליש".
וידאו קליפ
הווידאו קליפ של השיר שבוים על ידי ברנדן ווהן, יצא לראשונה בערוץ היוטיוב של צ'ארלי פות', ב-21 באוגוסט 2019. נכון לדצמבר 2021, הווידאו קליפ נצפה למעלה מ-30 מיליון פעמים.
קרי האייס
קרי האייס (באנגלית: Carey Hayes; נולד ב-21 באפריל 1961) הוא מפיק קולנוע ותסריטאי אמריקאי, אשר יצר ביחד עם אחיו צ'אד האייס, את היקום הקולנועי של לזמן את הרוע, שהפך לזיכיון סרטי האימה הרווחי ביותר בכל הזמנים.
קורות חיים
קרי האייס נולד ב-21 באפריל 1961, בפורטלנד, אורגון, ביחד עם אחיו התאום צ'אד האייס. שניהם גדלו כבפטיסטים.
קריירה
בשנת 1986, שיחק קרי האייס את רוד ריינולדס בסרט "רד". בשנת 2005, כתב עם אחיו את תסריט הסרט "בית השעווה", אשר זכה להצלחה רבה. מאוחר יותר, בשנת 2013, כתבו השניים את תסריט סרט האימה שובר הקופות "לזמן את הרוע", עליו התבסס היקום הקולנועי של לזמן את הרוע אשר יצרו לאחר מכן.
בשנת 2016, לקח חלק בכתיבת תסריט וסיפור הסרט "לזמן את הרוע 2", שהפך לאחד מסרטי האימה הרווחים ביותר בכל הזמנים, כאשר גרף סכום של כ-320 מיליון דולר בסך הכל. באותה השנה היה ביחד עם אחיו לכותב תסריט הסרט "הצליבה".
קלארקסון סטנפילד
קלארקסון סטנפילד (באנגלית: Clarkson Stanfield; 3 בדצמבר 1793 – 18 במאי 1867) היה צייר אנגלי שהיה ידוע בעיקר בזכות ציוריו רחבי היקף של נושאים ונופים ימיים דרמטיים. הוא היה אביהם של הצייר ג'ורג' קלארקסון סטנפילד ושל המלחין פרנסיס סטנפילד.
ביוגרפיה
סטנפילד נולד בסנדרלנד, בנם של ג'יימס פילד סטנפילד (1749–1824) סופר, שחקן וימאי לשעבר יליד אירלנד ומרי הוד, אמנית ושחקנית. סביר להניח שסטנפילד ירש כישרון אמנותי מאמו, שאומרים שהייתה אמנית מוכשרת, אך מתה ב-1801. אביו התחתן בשנית, למריה קל, שנה לאחר מכן. סטנפילד נקרא על שמו של תומאס קלארקסון, הפוליטקאי שהביא לביטול סחר העבדים, שאביו הכיר, וזה היה השם היחיד בו השתמש.
הוא למד לזמן קצר אצל אמן ב-1806, אך עזב והפך למלח. ב-1808 הוא התנדב לצי המלכותי, והוא שוחרר מאוחר יותר מטעמי בריאות ב-1814. הוא עשה מסע לסין ב-1815 וחזר עם רישומים רבים.
תאונה אילצה את סטנפילד לעזוב את השירות הפעיל, אך במהלך מסעותיו הוא רכש מיומנות רבה כשרטט. באוגוסט 1816 עסק סטנפילד כדקורטור וצייר תפאורה בתיאטרון המלכותי בוולקלוז סקוור, לונדון. יחד עם דייוויד רוברטס הוא הועסק לאחר מכן בתיאטרון קובורג, למבת', ובשנת 1823 הוא הפך לצייר בתיאטרון רויאל, דרורי ליין, שם זכה לתהילה מהירה בזכות הכמות העצומה של נופים מרהיבים עד 1834. סטנפילד נטש את ציור הנוף לאחר חג המולד 1834, אם כי הוא יצר חריגים עבור שני חברים אישיים: הוא עיצב תפאורה להפקות הבמה של ויליאם צ'ארלס מקרידי, ועבור תיאטרון החובבים של צ'ארלס דיקנס. סטנפילד שיתף פעולה עם דייוויד רוברטס בכמה פרויקטי דיורמה ופנורמה רחבי היקף בשנות ה-20 וה-30. הפיתוח החדש ביותר בבידור הפופולרי הייתה "דיורמה נעה" או "פנורמה נעה". אלה כללו ציורי ענק שנפרשו על גלילים כמו מגילות; להם נוספו אפקטים של סאונד ותאורה כדי ליצור גרסה של המאה התשע-עשרה לקולנוע. סטנפילד ורוברטס הפיקו שמונה דיורמות. לאור הישגיהם המאוחרים כציירים ימיים, חשובות הפנורמות שלהם של שני אירועים ימיים - ההפצצה על אלג'יר והקרב על נבארינו.
סיור משנת 1830 דרך גרמניה ואיטליה סיפק לסטנפילד חומר לשתי פנורמות נעות נוספות, המעבר הצבאי של סימפלון (1830) ו - ונציה והאיים הסמוכים לה (1831). סטנפילד ביצע את הראשון תוך אחד עשר ימים בלבד וזיכה אותו בתשלום של 300 פאונד. הפנורמה הוונציאנית של השנה לאחר מכן, הייתה באורך 100 מטר וגובהה 6 מטר. המופע כלל אביזרי במה ואפילו גונדוליירים ושירה. לאחר סגירת המופע, נעשה שימוש חוזר בחלקים מהיצירה בהפקות של "הסוחר מוונציה" של שייקספיר.
קריירה בוגרת
סטנפילד פיתח את כישוריו כצייר במיוחד בנושאים ימיים. הוא הציג לראשונה באקדמיה המלכותית בשנת 1820 והמשיך, עם כמה הפסקות, עד למותו. הוא גם היה חבר מייסד של אגודת האמנים הבריטיים (משנת 1824) ונשיאה לשנת 1829, והציג שם ובמוסד הבריטי, שבו בשנת 1828 זכתה תמונתו "הורסים" מול פורט רוז' בפרמיה של 50 גינאה.
הערכה
האמנות של סטנפילד הושפעה בעוצמה מהעיסוק המוקדם שלו כצייר סצנות. אף שתמיד יש נגיעה של יופי הנוף בעבודותיו, שצבעו נוטה להיות קשוח למדי, אלה נופים עוצמתיים, בהשפעות אטמוספיריות רחבות ובקומפוזיציה. הם מוכיחים את הידע הרב של החומרים האמנותיים שבהם עסק הצייר שלהם.
מוות ומורשת
בעשר השנים האחרונות לחייו, מצבו הבריאותי של סטנפילד הידרדר. הוא מת בהמפסטד, לונדון, ב-18 במאי 1867. הוא נקבר בבית הקברות הקתולי קנסל גרין.
ידידו לכל החיים היה הסופר צ'ארלס דיקנס, שהיה אחד האחרונים שראה סטנפילד ביום מותו. לאחר מותו של סטנפילד, כתב דיקנס: "הוא היה נשמה כנה, עם נדיבות ופשטות. ההצלחה מעולם לא קלקלה אותו לרגע... "
ב-1870, שלוש שנים לאחר מותו, זכה סטנפילד לרטרוספקטיבה גדולה של עבודתו בתערוכת החורף של האקדמיה המלכותית. בהערכת התערוכה, כתב ה"טיימס": "אין ציירים אנגלים שיצירותיהם זכו לפופולריות רחבה וחמה יותר. השליטה של סטנפילד בקומפוזיציה, הצבע הנעים והעליז שלו והשימוש הרב שאליו הפנה את ידיעותיו ואהבתו לים ולספנות... (הכל) הוסיפו להערצה הנרחבת לה זכה בציור המיומן שלו, הכל השתלב בדמותו כדי להפוך אותו לאחד מציירי הנוף הפופולריים ביותר."
חיים אישיים
סטנפילד זכה להערצה לא רק בגלל האמנות שלו אלא בגלל הפשטות האישית והצניעות שלו. הוא נולד קתולי והפך יותר ויותר דתי במהלך חייו, לאחר אובדן ב-1838 של בנו הבכור בנישואיו השניים (לרבקה אדקוק) ולאחר מכן, בשנות ה-50, שני ילדי נישואיו הראשונים (למרי האצ'ינסון, שמתה בלידה).
הוג'
הוג' (בערבית: هوج) היה כפר ערבי בצפון-מערב הנגב, כ-15 קילומטרים צפונית-מזרחית לעיר עזה. הכפר מנה למעלה מ-1,000 תושבים אשר רובם התפרנסו מחקלאות. בתקופת המנדט הבריטי השתייך הכפר לנפת עזה.
SAMSON
SAMSON (שם מלא: ; ידוע גם כ-Adelis-SAMSON) הוא מבנה של שלושה לוויינים זעירים, אשר נועדו לביצוע טיסת מבנה משותפת, לתמרן בחלל עם מנועים זעירים בטווח זמן ארוך ולבצע משימת גאולוקציה (איתור). הפרויקט מבוצע בטכניון בהובלת מכון אשר לחקר החלל, נעשה במימון קרן אדליס, קרן גולדשטיין וסוכנות החלל הישראלית, בשיתוף התעשייה האווירית לישראל, רפאל, אלתא מערכות וגורמים נוספים. הלוויינים שוגרו ב-22 במרץ 2021.
הוג'
היסטוריה
במקום שכנה העיר הפלישתית אוגה, שהופיעה במפת מידבא מהמאה ה-6 לספירה. הכפר הוקם על תל בשנים 1818–1820 ידי צאלח מוצטפה ביי, שליט מחוז יפו, מתוך כוונה למשוך אליו תושבים בדואים מעזה. לשם כך חילק למתיישבים קרקעות חינם. בנוסף, הקים תחנת משטרה בכפר. באזור ישבו המטות הבדואים וחאידה וג'באראת. בני שבט הווחאידה השתתפו במרד הפלאחים, ב-1834, ובעקבות דיכוי המרד, אלו שלא נהרגו במהלכו גורשו מן האזור. בשנת 1838 ביקר בכפר החוקר האמריקאי אדוארד רובינסון וכתב שבתיו בנויים טיט וגרים בו בין 200 ל-300 תושבים. ב-1863 ביקר בכפר הצרפתי ויקטור גרן וכתב שבתי הכפר עשויים לבני טיט ובסמוך לבאר מים עמוקה ראה שרידים של עמודי שיש קדומים. דו"ח הקרן לחקר ארץ ישראל מ-1883 מציין שמדובר בכפר קטן בנוי טיט על שם הנביא הוג' ובו באר מים בעומק של כ-200 רגל.
SAMSON
תיאור לוויינים
הלוויינים הם ננו-לוויינים מבוססי מבנה קיובסאט בגודל 6U, והם תיבות בגודל 10X20X30 ס"מ, יחד עם פאנלים סולאריים נפתחים. מערכת הנעת הלוויינים מבוססת גז קר עם 4 מנועים, בפיתוח רפאל. מערכת בקרת ההכוון כוללת שלושה גלגלי תנופה, שני חיישני שמש, מגנטומטרים ומגנטוטורקרים. מחשב הלוויין בתצורת פלטפורמה לננו-לוויינים של תעשייה אווירית. המטע"ד של הגאולוקציה מפותח על ידי אלתא. ללווין שני מקלטי GPS אבל אנטנת GPS אחת.
שלושת הלוויינים נקראים אלפא, בתא וגאמה - שלוש האותיות הראשונות באלף בית היווני.
הוג'
היסטוריה
בתחילת מלחמת העצמאות, בעקבות התקדמות הצבא המצרי צפונה התקבלה ההחלטה לכבוש את הוג'. חטיבת הנגב כבשה את הכפר ב-31 במאי 1948 וגירשה את תושביו לכפר דימרה (כיום קיבוץ ארז). ב-4 באוגוסט פנו נציגי הקיבוצים (פרדה מדורות, גברי מניר עם ופריש מרוחמה) במכתב תלונה לבן-גוריון על אי הצדק שנעשה לכפריי הוג'. בן-גוריון כתב בתגובה שהוא מקווה שמפקדת צה"ל האחראית תמנע ממעשים בלתי-צודקים כאלה בעתיד ותפעל במידת האפשר לתקן את העוול שנגרם.
SAMSON
משימות הלווין
ללהק הלוויינים שתי משימות: משימת טיסת מבנה צמודה ומשימת גאולקציה (איתור).
הוג'
היסטוריה
במהלך ההפוגה השנייה, בספטמבר 1948, פנו התושבים למשרד המיעוטים בבקשה לאפשר להם לשוב להוג'. השר בכור שלום שיטרית טען שהכפריים ראויים ליחס טוב כיוון שלא היו עוינים ליהודים וכיוון שגורשו בידי צה"ל. אולם הצבא סירב לאפשר חזרתם מטעמי ביטחון. מן הכפר לא נותרו שרידים כיום, אתר מרכז הכפר נקרא "חורבת הוגה" ושוכן דרומית לכביש 334 מזרחית לשדרות. באתר קיימים שרידי בית קברות מוסלמי מן התקופה המוסלמית המוקדמת בארץ ישראל.
SAMSON
משימות הלווין
במשימת טיסת המבנה נדרש להוכיח טיסת מבנה של להק לוויינים למשך זמן ממושך של שנה. האלגוריתמים נכתבים על ידי המעבדה למערכות חלל מבוזרות במכון אשר לחקר החלל בטכניון. האלגוריתמים המפותחים נועדו למזער את השימוש בדלק תוך שמירה על המרחק היחסי של הלוויינים. הלוויינים אמורים להיות במרחק של בין 1 ק"מ ל-250 ק"מ זה מזה. הלוויינים יטוסו בטיסת מקבץ כאשר הם מפוזרים במישור בתצורת string-of-pearls. האלגוריתם הראשי מבוסס תיקונים המבוצעים על ידי מערכת ההנעה. האלגוריתם המשני נועד לבצע טיסת מקבץ בעזרת גרר דיפרנציאלי (differential drag), כאשר כל תיקון יכול להמשך מספר ימים.
במשימת גאולוקציה נדרש לאתר קורן הנמצא בטכניון עד דיוק של כ-1,000 מטר. בעזרת תקשורת בין לוויינים הם יעבירו מידע ביניהם על מנת לשפר את עיבוד גילוי הסיגנל. יבוצע שימוש בשיטות הפרשי זמנים (TDOA, time differential of arrival) והפרשים בתדר (FDOA ,frequency difference of arrival).
מצב הפרויקט
סקר תיכון ראשוני (PDR) התבצע בקיץ 2013. סקר תכנון קריטי (CDR) התקיים ב-18 ביוני 2014.
הלוויינים יועדו לשיגור באמצע 2017 במשגר וגה יחד עם הלוויינים ונוס (פרויקט מדעי ישראלי-צרפתי) ואופסאט 3000 (לוויין צילום צבאי שנבנה בישראל עבור איטליה), אך לאחר מכן הוחלט לדחות את שיגורם ל-2018 במסגרת שיגור אחר. הפרויקט והשיגור נתמכים על ידי קרן אדליס (Adelis), קרן גולדשטיין וסוכנות החלל הישראלית, ושמו של הפרויקט שונה ב-2015 ל"Adelis-SAMSON".
בינואר 2018 פורסם כי הלוויינים ישוגרו על גבי משגר PSLV ב-2018. עם זאת, הלוויינים לא שוגרו ב-2018 ותאריך השיגור נדחה מספר פעמים למרץ 2021.
ביוני 2018 נחנכה בטכניון תחנת הקרקע שנועדה לשלוט במערך הלוויינים.
טיטוס פומפוניוס באסוס
טיטוס פומפוניוס באסוס (בלטינית: T. Pomponius Bassus) היה איש צבא רומאי ומשנת 90 עד 93 לספירה שימש כנציב יהודה ומפקד הלגיון העשירי פרטנסיס. בשנת 94 לספירה נתמנה לקונסול.
5G
5G/NR (קיצור של: 5th Generation, דור 5) הוא תקן טכנולוגי מהדור החמישי לתקשורת סלולרית, שעיקרו רוחב פס גדול יותר, קצב נתונים גבוה יותר, זמני השהיה נמוכים יותר, ותמיכה בכמות גדולה יותר של מכשירים - בהשוואה לתקן 4G. פריסת הרשת החלה ברחבי העולם ב-2019.
טיטוס פומפוניוס באסוס
תולדות חייו
טיטוס פומפוניוס באסוס היה האיש הראשון מהמשפחה שלו שנכנס לסנאט. בשנת 80 היה הלאגט של המושל (פרו-קונסול) של אסיה, מרקוס אולפיוס טראיאנוס, אביו של הקיסר לעתיד טראיאנוס. כלאגט של הפרו-קונסול של פרובינקיית אסיה, באסוס היה ככל הנראה ממעמד הפריאטורים. עברו 10 שנים בין קבלת מעמד פרייטור ועד להגיעו פרובינקיית יהודה. למרות שלא ידוע אילו תפקידים הוא עבר, הוא היה חייב לפחות לפקד על לגיון או למשול בפרובינקיה פרייטורית.
5G
בגלל רוחב הפס הגדול יותר, צפוי שהרשתות החדשות ישמשו כספקי שירותי אינטרנט כלליים ויתחרו עם ספקי התקשורת הקווית, כגון אינטרנט בכבלים ואינטרנט דרך רשת הטלפון. 5G צפוי גם לאפשר שימוש נרחב יותר בטכנולוגיות מתחום האינטרנט של הדברים (IoTׂׂׂ) כגון ערים חכמות, בתים חכמים, רכבים אוטונומיים ועוד, שיוכלו לתקשר באופן רציף, וכן פיתוחים בתחום הבינה המלאכותית. המכשירים הסלולריים המתבססים על 4G לא יוכלו להשתמש ברשתות החדשות, ונדרשת חומרה התומכת ב-5G על מנת להתחבר לרשתות אלו.
טיטוס פומפוניוס באסוס
תולדות חייו
משנת 90 עד 93 לספירה שימש כנציב יהודה ומפקד הלגיון העשירי פרטנסיס. לאחר שירותו בפרובינקית יהודה, בשנת 94 לספירה נתמנה לתפקיד של קונסול ביחד עם לוקיוס סיליוס דקינוס מ-1 בספטמבר 94 עד לסוף דצמבר 94. לרוב בזמן הקונסולט, הקונסולים שירתו ברומא עצמה לכל התקופה, אולם באסוס הוצב כמושל של גלטיה-קפדוקיה במרכז אנטוליה לפני אוקטובר 94, כנראה בגלל מות המושל לוקיוס אנטיסיטוס רוסיקוס. באסוס נשאר בפרובינקיה אחרי המוות של דומיטיאנוס בספטמבר 96, ואף אחרי מותו של נרווה בסוף ינואר 98, רק בשנת 100 תחת טראיאנוס הוא חזר לרומא. השירות הארוך בקפדוקיה (6 שנים, בעוד ששירות נורמלי אורך בין שנתיים לשלוש שנים), מצוי כנראה בהסבר פוליטי. מיד לאחר חזרתו לרומא, טראיאנוס מינה את באסוס כאחראי על אספקת התבואה לרומא, תפקיד חשוב בשלטון האימפרילי הרומאי. באסוס פרש מחיים פוליטיים בשנת 104 לספירה. אין מידע על שארית חייו.
5G
טכנולוגיה
המהירות המוגברת של רשתות סלולריות מדור 5 מושגת בחלקה באמצעות גלי רדיו בתדר גבוה יותר מאשר הרשתות הסלולריות הנוכחיות. עם זאת, גלי רדיו בתדרים גבוהים יותר הם בעלי טווח קצר יותר מאלו המשמשים את תחנות הבסיס הסלולריות הנוכחיות. כדי להבטיח שירות בפס רחב, פועלות רשתות 5G על עד שלושה תחומים: נמוך, בינוני וגבוה. רשת 5G מורכבת מרשתות של עד שלושה סוגים של תאים, כאשר כל אחת מהן זקוקה לאנטנות שונות, וכל סוג נותן תמורה שונה לקצב הנתונים לעומת מרחק ואזור הכיסוי. מכשירים הפועלים בדור 5 יתחברו לרשת דרך האנטנה המהירה ביותר בטווח מיקומם.
דור 5 בפס נמוך משתמש בטווח תדרים דומה לזה של דור 4 שלפניו, 600–700 מגהרץ הנותנים מהירויות הורדה של 30–250 מגה-ביט לשנייה (Mbps). תחנות בסיס בעלות ספקטרום תדרים נמוך יהיו בעלי טווח דומה לתחנות הבסיס של ה-4G, יכסו מספר קילומטרים רבועים, ויעניקו רמת שירות מינימלית על פני אזורים הדומים לרשתות 4G. ספקטרום התדרים הבינוני של 5G משתמש בגלי רדיו של 2.5-3.7 גיגה-הרץ, ומאפשר מהירויות של 100–900 מגה-ביט לשנייה, כאשר כל תחנת בסיס מספקת שירות ברדיוס של כמה קילומטרים.
פריסה
החברות נוקיה וסמסונג הציגו גרסאות ראשונות של הטכנולוגיה בשנת 2015. ב-2018 החלו חברות הסלולר בעולם בפריסת רשתות התקשורת החדשות, ומכשירי קצה כגון טלפונים חכמים התומכים ב-5G החלו לצאת לשוק בתחילת 2019. על אף שהחלה פריסה של הרשת, נכון לשנת 2020 דור 3 עדיין נמצא בשימוש ו-46% ממשתמשי הסלולר בעולם עבדו על רשתות מהדור השני והשלישי.
בתחילת 2020 היו סין וקוריאה הדרומית המדינות הראשונות בעולם בהן פועלת רשת 5G בכל שטח המדינה. קוריאה הדרומית החלה להפעיל את רשת 5G ברמה ארצית באפריל 2019, עת שלוש ספקיות הסלולר הגדולות במדינה השיקו את הרשת באותו יום. באותו יום השיקה חברת ורייזון תקשורת את הרשת בשתי ערים בארצות הברית. בנובמבר 2019 הושק שירות ברשת 5G בכל רחבי סין במחיר של 18 דולר לחודש. בתחילת 2020 היו בדרום קוריאה 5 מיליון משתמשים ברשת 5G.
החל מ-2019 חלק מהמכשירים החכמים החלו לתמוך ברשתות 5G, כאשר הראשון מביניהם הוא Samsung Galaxy S10 5G.
ניהול וקביעת התקן
פרויקט שותפות הדור השלישי (3GPP), קונסורציום של חברות בתחום התקשורת הסלולרית, הוא שקובע את התקנים ל-5G. תקני מינימום נקבעים על ידי איגוד הטלקומוניקציה הבינלאומי (ITU).
הגדרות
"איגוד הדור הבא של רשתות סלולריות" (Next Generation Mobile Network Alliance) הגדיר את הדרישות הבאות מרשתות 5G:
תכונות נוספות על פי IMT-2020 של איגוד הטלקומוניקציה הבינלאומי:
5G בישראל
פריסת רשתות סלולריות מדור 5 בישראל נדחתה מספר פעמים, עקב עיכובים במכרז של משרד התקשורת.
ב-4 באוגוסט 2020 פורסם כי החל מכרז התדרים בישראל על הפעלת רשתות דור חמישי, שהסתיים ב-13 באוגוסט, כאשר חולקו התדרים לשש חברות סלולר שהתאגדו לקבוצות: קבוצת סלקום, גולן טלקום ומרתון (אקספון 018), קבוצת פלאפון וקבוצת פרטנר והוט מובייל. חברת פלאפון פרסמה ב-4 באוגוסט 2020 כי כבר פרסה מאות אתרי דור חמישי בתדרים החדשים.
ב-29 בספטמבר 2020 העניק שר התקשורת יועז הנדל רישיונות להפעלת רשת דור 5 בישראל לחברות פלאפון, פרטנר והוט מובייל.
באמצע 2021 פרסם ynet מדגם של ביצועי רשתות ה-5G בשלוש ערים בישראל, וממנו עולה כי הכיסוי של הרשתות חלקי ביותר וקצב הנתונים בהן אינו אחיד, ולרוב לא מגיע לרמה הנדרשת על ידי התקן.
תאוריות קשר
סביב טכנולוגיית 5G נפוצו מספר תיאוריות קשר. במהלך התפרצות מגפת הקורונה הופצו באינטרנט מספר תאוריות קשר סביב הקשר בין מקרים קשים של SARS-CoV-2 לרשת דור 5. הדבר הביא למספר מתקפות נגד אנטנות סלולריות שהוצבו בהולנד, בריטניה, קפריסין, בלגיה, איטליה, שוודיה וקרואטיה. אחד מהמקורות העיקריים של תאוריית קשר בנוגע לסכנות כביכול של רשתות דור 5 הוא תעמולה רוסית, שהופצה על ידי ערוץ החדשות הבינלאומי Russia Today החל ממאי 2019 במסווה של ידיעות חדשותיות, כחלק ממסע תעמולה שמטרתו לערער את יציבות המשטרים במערב. באביב 2019 היה ניסיון לאסור התקנת תשתית ל-5G במספר קנטונים בשווייץ, אבל הניסיון לא צלח עקב היעדר סמכויות של הרשויות המקומיות. בישראל, ב-2020 הרב אמנון יצחק העלה סרטונים תחת השם "חדשות וירוס TV" בהם הוא מביע תמיכה בתאוריה המקשרת בין ה-5G ומגפת הקורונה, טען כי מטרת פיזור אנטנות מהדור החמישי היא איכון של אזרחים וכי החיסונים מכילים ביו-שבבים.
ברגלניצה שטיפ
מועדון כדורגל ברגלניצה שטיפ (במקדונית: ФК Брегалница Штип) הוא מועדון כדורגל מהעיר שטיפ שבמקדוניה. המועדון נוסד לאחר הקמת ממלכת יוגוסלביה ומשחק בליגת העל המקדונית.
היסטוריה
המועדון נוסד בשנת 1921 ושיחק בליגה המקדונית הרפובליקאית שהייתה הליגה השלישית במערכת הליגות של יוגוסלביה. בסוף עונת 1963/1964 הגיע למקום הראשון בליגה ועלה בפעם הראשונה לליגה השנייה ביוגוסלביה. המועדון שיחק לסירוגין בליגה השנייה ובליגה השלישית ביוגוסלביה. בעונת 1980/1981 הגיע לרבע גמר הגביע היוגוסלבי והפסיד לקבוצת ולז' מוסטר.
בעונת 1992/1993 לאחר התפרקות יוגוסלביה עבר לשחק בליגת העל המקדונית ולאחר עונה אחת ירד לליגה השנייה של מקדוניה. המועדון שיחק לסירוגין בליגה השנייה ובליגת העל המקדונית. בעונת 1999/2000 הגיע לשמינית גמר הגביע המקדוני. בעונת 2000/2001 הגיע לשמינית גמר הגביע המקדוני והפסיד לקבוצת בלאסיקה. בעונת 2004/2005 הגיע לרבע גמר הגביע המקדוני והפסיד לקבוצת בשקימי. בעונת 2005/2006 הגיע לחצי גמר הגביע המקדוני והפסיד לקבוצת שקנדיה. בעונות 2006/2007, 2007/2008 הגיע לשמינית גמר הגביע המקדוני והפסיד לקבוצות דריטה ומילאנו קומאנובו בהתאמה.
בסוף עונת 2009/2010 עלה מהליגה השנייה לליגת העל המקדונית. המועדון משחק ברציפות בליגת העל המקדונית מעונת 2010/2011. בעונה זו הגיע לרבע גמר הגביע המקדוני והפסיד לקבוצת נפרדוק. בעונת 2011/2012 הגיע לרבע גמר הגביע המקדוני והפסיד לקבוצת טורנובו. בעונת 2012/2013 הגיע לשמינית גמר הגביע המקדוני והפסיד לקבוצת שקנדיה. בעונת 2013/2014 הגיע לחצי גמר הגביע המקדוני והפסיד לקבוצת רבוטניצ'קי קומטל סקופיה.
שמואל קינן
שמואל (שמוליק) קינן (נולד ב־ 14 בינואר 1955) הוא קצין צה"ל בדימוס בדרגת תת-אלוף. שירת כקצין קשר ותקשוב ראשי בשנים 2005–2008.
ביוגרפיה
לאחר לימודים במכללה לביטחון לאומי מונה בספטמבר 2005 מונה לקצין תקשוב ראשי, ושירת בתפקיד זה עד אוגוסט 2008.
לאחר שחרורו מצה"ל ניהל את בית הספר התיכון "אהל שם" ברמת גן ואת גימנסיה הרצוג בחולון. בעל תואר ראשון ותואר שני במדעי המדינה מאוניברסיטת חיפה, ותואר מוסמך במינהל עסקים מאוניברסיטת תל אביב.
מצב האומה (סרט)
מצב האומה (באנגלית: State of the Union) הוא סרט דרמה אמריקאי משנת 1948, בבימויו של פרנק קפרה, עם ספנסר טרייסי, קתרין הפבורן, אדולף מנז'ו, ואן ג'ונסון ואנג'לה לנסבורי בתפקידים הראשיים.
התסריט מבוסס על המחזה "מצב האומה" מאת ראסל קרוז והווארד לינדסי שהועלה בברודוויי ב-1945 וזיכה אותם בפרס פוליצר.
העלילה היא סאטירה פוליטית על הנעשה מאחורי הקלעים של הרצת מועמד לנשיאות ארצות הברית מטעם המפלגה הרפובליקנית.
הסרט הופק בשנת בחירות בארצות הברית והוקרן מיד בהקרנה פרטית לפני הנשיא הארי טרומן ולדבריו זה שכנע אותו לרוץ לנשיאות לתקופה נוספת.
תקציר העלילה
קייט ת'ורונדייק (אנג'לה לנסבורי) היא בתו של טייקון העיתונים, סאם ת'ורונדייק (לואיס סטון). סאם סובל ממחלה קשה ולפני שהוא מחליט להתאבד הוא מזמן את קייט מתלונן על מנהיגות המפלגה הרפובליקנית, ומשבח אותה כי יש לה אופי של גבר בגוף אישה ומבקש ממנה למצוא מועמד לנשיאות מטעם המפלגה.
לקייט יש כבר מועמד - גראנט מתיוס (ספנסר טרייסי), טייקון תעופה בעל מפעלים לייצור מטוסים שעשה הכל במו ידיו והוא גם המאהב שלה.
היא מגייסת את העיתונאי ספייק מקמנוס (ואן ג'ונסון) והיחצ"ן בעל ההשפעה, ג'ים קונובר (אדולף מנז'ו) כדי לעזור לה בהרצת מתיוס.
מתיוס מגיע לביתה בוושינגטון די סי ובתחילה הוא מתנגד לרעיון לרוץ לנשיאות כי לדעתו אינו מתאים אבל לאחר שכנוע הוא מתרצה. הבעיה היא שיש להסתיר את קשריו עם קייט ועליו להראות שהוא איש משפחה הגון. הוא מתקשר לאשתו מארי (קתרין הפבורן) ומזמין אותה לוושינגטון לאחר שהיה פרוד ממנה ארבעה חודשים. להפתעתו מארי מסכימה ומגיעה. היא יודעת על קשריו עם קייט ולא מופתעת שהעוזרת הרכלנית נורה (מרגרט המילטון) מוצאת בחדרו משקפיים שהיא מזהה כמשקפיה של קייט. מארי רוצה בתחילה לחזור לביתה בלונג איילנד אבל במחשבה שנייה היא מחליטה להישאר ולעזור לו אבל נותנת לו לשכב על מזרן על הרצפה.
לפי תוכנית מתחיל מתיוס במספר הופעות לקהל במסגרת ביקור במפעליו על "מצב האומה". הוא מקבל הוראות מה לומר אך סוטה מהן ובנאום בוויצ'יטה הוא פורש את משנתו כי יש לאחד את העם ולעזור לנזקקים וכי ארצות הברית העשירה צריכה לעזור למדינות העניות. התנהגותו הזאת מקרבת אליו את מארי אך גורמת לכעס אצל קייט ועוזריה.
לבסוף מתוכנן שידור טלוויזיה מביתו של מתיוס לכל ארצות הברית. גם על מארי מוטלת החובה לנאום לפי נאום שהוכתב לה על ידי ספייק וקונובר. לטקס מוזמנת גם קייט ומארי מתעמתת אתה ומסרבת לנאום. ספייק מצליח לשכנע אותה והיא מתחילה לנאום על בעלה כמה שהוא אדם ישר ואיש משפחה טוב. ברגע זה נשבר מתיוס, מפסיק אותה ומגלה לכולם בשידור ישיר על הצביעות מאחורי מסע הבחירות שלו וכי אינו ישר כפי שהציגה אותו אשתו ומודיע על פרישתו מהמרוץ.
קייט מפטרת את ספייק וקונובר ומחפשת מועמד אחר.
דנקאמף
דנקאמף (בהולנדית: Denekamp) היא עיר במחוז אוברייסל בהולנד.
בשנת 2008 התגוררו בדנקאמף כ-10,200 נפש. שטחו הבנוי של היישוב הוא 2.2 קמ"ר.
היסטוריה
העיר מוזכרת לראשונה במסמכים מהמאה ה-10. בסביבות המאה ה-15, דנקמפ היה כפר קטן יחסית עם בקושי 100 בתים, הפזורים לאורך רחוב בסביבת כנסייה. כנסייה זו נבנתה במאה ה-13 מאבן חול. הכנסייה מוקדשת לסנט ניקולס, ועדיין מהווה את מרכז הכפר. בשנת 1677 היישוב לראשונה הוזכר בשם הנוכחי. בשנת 1818 היא הפכה למרכז של רשות אזורית. בשנת 2001 לרשות זו התווספו מספר ערים נוספים לרבות אוטמרסום.
אוכלוסיית העיר היא בעיקר קתולים וסביב העיר פועלים מספר מנזרים.
קיימות עדויות על נוכחות יהודים בעיר כבר בשנת 1720. בשנת 1930 התגוררו בעיר 54 יהודים והם אורגנו בקהילה משותפת עם אוטמרסום הסמוכה.
קלאוס קינסקי
קריירה
קינסקי הופיע ביותר מ-130 סרטים, אך ידוע בעיקר בזכות אלו בהם שיתף פעולה עם הבמאי ורנר הרצוג, ביניהם:
ב-1958 השתתף בסרטו של דאגלס סירק, "עת לאהוב ועת למות". ב-1962 השתתף בתור פליט יהודי בסרט "הבוגד שלא בגד", לצידו של ויליאם הולדן.
בשנות ה-60' וה-70' הופיע בסרטים אירופאיים דלי תקציב, לצד השתתפות בסרטים נחשבים יותר כ"דוקטור ז'יוואגו". בתקופה זו השתתף בכמה מערבוני ספגטי, ביניהם "הצלפים" של סרג'יו לאונה, ו"השתיקה הגדולה" לצדו של ז'אן לואי טרנטיניאן.
בשנת 1977 שיחק בסרט "מבצע יונתן" בתפקיד מפקד הטרוריסטים וילפריד בזה. ב-1981 שיחק בסרטו האחרון של בילי ויילדר - "חברים, חברים, אבל...".
בשנת 1989 כתב וביים סרט ביוגרפי על הכנר והמלחין האיטלקי ניקולו פאגאניני, אותו גילם קינסקי בתפקידו האחרון בקולנוע.
בשנת 1999, מספר שנים אחרי מותו של קינסקי, ביים הרצוג סרט על מערכת היחסים הסוערת ביניהם הנושא את השם Mein liebster Feind - Klaus Kinski, בתרגום מילולי "אויבי האהוב - קלאוס קינסקי".
חיים אישיים
לקינסקי שלושה ילדים שכולם נהיו לשחקנים: פולה, ניקולאי, ונסטסיה קינסקי.
קארס פור קידס
קארס פור קידס - (או: קארס4קידס, באנגלית: Kars4Kids) היא עמותה ללא מטרות רווח הפועלת בישראל מאז 2006, ומטרתה מימון תוכניות חינוכיות וחברתיות עבור בני נוער בישראל. מודל הפעילות המרכזי שלה מתבסס על קבלת מכוניות בתרומה, והענקת הטבות מס לתורמים בתמורה.
רקע
העמותה הוקמה בארצות הברית בשנת 1994 כיוזמה קטנה ללא מטרות רווח, שהפכה עם השנים לארגון עם שלוחות בקנדה, באנגליה, והחל מ-2006 גם בישראל. המודל של הארגון הוא קבלת מכוניות בתרומה, ובתמורה הענקת החזר מס לתורמים. הוא מוכר את כלי הרכב במכרזים, ומשתמש בהכנסות למימון הפעילויות החינוכיות שלו.
בארצות הברית שוכן מטה הארגון בלייקווד, שם מקבל הארגון בתרומה מכוניות, סירות, יאכטות ועוד מכל רחבי ארצות הברית. מדי שנה נתרמות כ-40,000 מכוניות לארגון.
בישראל, פועלת העמותה תחת עמותת "עורה הקיצה", שמטרותיה הן מתן הזדמנות שווה לילדים להשתלבות בחברה. העמותה מממשת את תרומות הרכבים ומוציאה לפועל את תוכניות התמיכה לבני הנוער המשתתפים בתוכנית.
פעילות
העמותה פועלת למימון תוכניות חברתיות וחינוכיות המיועדות לבני נוער יהודים ממשפחות ממעמד סוציו אקונומי נמוך המעוניינים ללמוד בישראל. בני נוער אלו, שלעיתים מגיעים ארצה ללא הכרת השפה או התרבות, מקבלים סיוע וליווי בהסתגלות לחיים החדשים, תוך מילוי הצרכים השונים ותמיכה לאורך הדרך.
בין הפעילויות שמקיימת העמותה ניתן למנות מימון שכר לימוד לרכישת השכלה גבוהה עבור בני הנוער; מימון עלויות מחייה לשהות בני הנוער בארץ, כולל שכר דירה ומזון באמצעות קיצבה חודשית; תמיכה חברתית וליווי אישי הכולל מפגשים שבועיים; טיולים בליווי חונכות; והקמת קהילה תומכת ומגובשת המורכבת מבני הנוער המשתתפים בתוכניות, ומפעילה מפגשים לאורך מעגל השנה.
מדי שנה, תומכת העמותה בכ-150 נערים ונערות מעל גיל 18 שסיימו תיכון ומגיעים לישראל ללימודים קצרים, בתקווה שיישארו לתמיד. זאת באמצעות התוכניות ומערך משפחות מאמצות, הלוקחות את הצעירים תחת חסותם.
מטרות
המטרה המרכזית של העמותה היא לאפשר לכל נער ונערה יהודים לחיות בישראל בקהילה תומכת, מסגרת חברתית ורכישת השכלה גבוהה. מטרה נוספת היא טיפוח דור של מבוגרים מאוזנים, משכילים ופרודוקטיבים התורמים לחברה הישראלית ומשתלבים בה.
עונת 2013/2014 בליגה הלאומית
עונת 2013/2014 בליגה הלאומית הייתה העונה ה-15 של הליגה הלאומית כליגה השנייה בחשיבותה בכדורגל בישראל. הליגה החלה ב-8 בספטמבר 2013 והסתיימה ב-20 במאי 2014.
על ניצחון במשחק הוענקו שלוש נקודות ונקודה בודדת הוענקה על תיקו.
העונה הסתיימה בניצחון של מכבי נתניה שעלתה לעונת 2014/2015 לליגת העל לצד הפועל פתח תקווה.
מכבי אום אל-פחם, הפועל אשקלון והפועל קטמון ירושלים ירדו לליגה השלישית.
שחר הירש מהפועל עפולה זכה בתואר מלך השערים של הליגה עם 20 כיבושים.
משחקי המבחן ללאומית
בסיום העונה התקיימו משחקי מבחן לליגה הלאומית בין הפועל קטמון ירושלים שסיימה במקום ה-14 בליגה הלאומית, לבין עירוני טבריה שסיימה במקום השני בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ.
עירוני טבריה ניצחה 5:1 בסיכום שני המשחקים ועלתה ללאומית על חשבונה של הפועל קטמון שירדה לליגה א'.
סברסטל
סברסטל (ברוסית: Северсталь) היא חברה רוסית הפעילה בעיקר בתעשיית המתכות והכרייה. מטה החברה נמצא בצ'רפובץ, וכרבע מתושבי העיר מועסקים בה נכון ל-2020. סברסטל נסחרת בבורסת מוסקבה והבורסה לניירות ערך בלונדון והיא חברת המתכות הגדולה ברוסיה. הבעלים העיקריים של החברה הוא אלכסיי מורדשוב.
החברה מחזיקה במפעלים ברוסיה, אוקראינה, קזחסטן, צרפת, איטליה ובמספר מדינות באפריקה. בבעלות החברה גם נכסים בתחום הכרייה, המספקים לה את חומרי הגלם.
החברה מחזיקה בבעלות על קבוצת הוקי קרח סברסטאל צ'רפובץ המשחקת בליגת ההוקי הקונטיננטלית וכן בחברת תעופה סברסטל הפעילה בעיקר בנמל התעופה הבינלאומי ונוקובו ונמל התעופה צ'רפובץ.
ב-24 בספטמבר 1993 החליט נשיא רוסיה, בוריס ילצין, להפוך את צ'רפובץ מתכות ותאגיד הפלדה הממשלתי לחברה סחירה בשם סברסטל.
ב-2004 רכשה החברה את רוג אינדסטריז בעסקה בסכום של 285 מיליון דולר. במאי 2006 הציעה ארסלור לרכוש את החברה בעסקה של 13 מיליארד אירו, אולם לבסוף העסקה לא יצאה לפועל וארסלור נרכשה על ידי מיטאל ביוני 2006 והחברה הממוזגת נקראה ארסלור-מיטאל. מאוחר יותר באותה שנה הונפקה סברסטל בבורסה לניירות ערך בלונדון.
באמצע 2008 רכשה החברה את אסמרק (Esmark) האמריקאית בסכום של כ-1.25 מיליארד דולר, את WCI סטיל תמורת 331 מיליון דולר וגם ספרוז פוינט תמורת 810 מיליון דולר. בהמשך אותה שנה רכשה החברה גם את PBS Coals בעסקה בסכום של 1.3 מיליארד דולר.
במרץ 2020 סייעה החברה לתושבים בצ'רפובץ שנפגעו בעקבות מגפת הקורונה.
קפה אריסבלאגה
קפה אריסבלאגה (בספרדית: Kepa Arrizabalaga; נולד ב-3 באוקטובר 1994) הוא כדורגלן ספרדי המשחק בנבחרת ספרד ובריאל מדריד בהשאלה מצ'לסי בעמדת השוער.
קריירת מועדונים
בינואר 2012 עד ינואר 2013 שיחק אריסבלאגה בבאסקוניה, קבוצה שמסונפת לאתלטיק בילבאו, וערך בה 31 הופעות ליגה.
ב-16 בפברואר 2013 ערך אריסבלאגה את הופעת הבכורה שלו בבילבאו אתלטיק, קבוצת המילואים של המועדון ששיחקה אז בליגה השלישית. לקראת סיום העונה סבל מפגיעה שהשביתה אותו מהמגרשים לחמישה חודשים. בינואר נפצע בידו הימנית ונעדר כחודש מהמגרשים. ב-11 במרץ חטאפה הגישה הצעה עבורו על מנת שישמש כשוער שני למיגל אנחל מויה, אך סורבה על ידי בילבאו.
ב-5 בינואר 2015 הושאל לפונפראדינה עד לסיום העונה. ב-11 בינואר 2015 אריסבלאגה ערך את הופעת הבכורה שלו בקבוצה בתיקו 1-1 נגד ראסינג סנטאנדר. ב-20 ביולי 2015 הושאל לריאל ואיאדוליד עד לסיום העונה.
בקיץ חזר אריסבלאגה לבילבאו ושימש בתחילת העונה כשוער שלישי. ב-11 בספטמבר 2016 אריסבלאגה ערך את הופעת הבכורה שלו בקבוצה הראשונה בניצחון 0–1 נגד דפורטיבו לה קורוניה. את עונת 2016/2017 אריסבלאגה סיים עם 23 משחקי ליגה כאשר ב-8 מהם שמר על רשת נקייה.
ב-8 באוגוסט 2018 נרכש על ידי צ'לסי תמורת 80 מיליון אירו והפך לשוער היקר ביותר בכל הזמנים, אחרי ששבר את השיא של אליסון בקר שעבר מרומא לליברפול תמורת 75 מיליון אירו.
ב-24 בפברואר 2019, במהלך משחק גמר גביע הליגה האנגלי מול מנצ'סטר סיטי, אריסבלאגה נפצע בשריר הירך האחורי לקראת סיום ההארכה, אבל סירב לרדת בחילוף ונשאר על המגרש אף על פי שהמאמן מאוריציו סארי הורה לשוער המחליף לעלות למגרש. באותו לילה פרסם אריסבלאגה הודעת התנצלות וטען כי זו הייתה טעות שנגרמה מחוסר הבנה, ולא מזלזול במאמן.
במהלך תקופתו בצ'לסי הוטחה נגדו ביקורת רבה על תפקודו בין הקורות. בעיקר לאחר עונת 2019/2020, בה סיים עם אחוז ההצלות הנמוך ביותר מבין שוערי הליגה האנגלית. בעקבות נתון זה והיכולת החלשה אותה הפגין, הובא אדוארד מנדי, וקפה נותר כשוער שני.
קפה היה שותף לזכייתה של צ'לסי בגמר ליגת האלופות לעונת 2020/2021, במשחק הסופר קאפ האירופי של אותה שנה, עלה קפה מהספסל בדקה ה-119 לקראת דו-קרב הפנדלים בהם הדף שתי בעיטות ועזר לצ'לסי לזכות בגביע.
ב14 באוגוסט 2023 הושאל לריאל מדריד עד לסוף עונת 2023/2024.
קריירה בינלאומית
אריסבלאגה זכה עם נבחרת הנוער של ספרד באליפות אירופה בכדורגל עד גיל 19 - 2012, ולזכותו 22 הופעות בנבחרת הצעירה של ספרד.
במרץ זומן לראשונה לסגל הנבחרת הבוגרת לקראת המשחקים נגד  ו לאחר שפפה ריינה נפצע ושוחרר מסגל הנבחרת. ב-12 בנובמבר 2017 ערך את הופעת הבכורה שלו בניצחון 0–5 על.
חיים טאוב
חיים טאוב (נולד ב-1925 בתל אביב) הוא כנר ומורה ישראלי. כיהן בתפקיד כנר ראשי של התזמורת הפילהרמונית הישראלית במשך כ-20 שנים (1988-1969).
ביוגרפיה
טאוב החל לנגן בכינור בגיל תשע. הוא למד לנגן באקדמיה למוזיקה בתל אביב בהדרכתו של עדן פרטוש, שהשפיע עליו רבות ואחר כך המשיך את לימודיו בארצות הברית, שם למד בהדרכתו של איוון גלאמיאן בבית הספר ג'וליארד. מורים נוספים שהשפעתם עליו הייתה רבה היו אמיל האוזר וסרג'יו צ'ליבידאקה.
לאחר לימודיו ניגן טאוב בתזמורת פיטסבורג אך כשנודע לו, שהתזמורת הפילהרמונית הישראלית מחפשת כנר ראשי, חזר לישראל וכיהן בתפקיד זה משנת 1969 ועד לפרישתו בשנת 1988.
לצד נגינתו בתזמורת הפילהרמונית, עמה הופיע גם כסולן בישראל ומחוצה לה, הרבה טאוב לנגן מוזיקה קאמרית ובשנת 1960 ייסד את רביעיית תל אביב. יחד עם מנחם ברויאר (כנר שני), דניאל בנימיני (ויולה) ועוזי ויזל (צ'לו). בהמשך הוחלף הכנר השני באורי פיאנקה. עם הרכב זה הקליט לחברות שונות, בין השאר את חמישיות הקלרינט של מוצרט ושל ברהמס עם יונה אטלינגר.
טאוב קנה לו שם כמורה, שליחות אליה נקלע, תחילה בניגוד לרצונו, כשנענה לדרישתו של בונה הכינורות משה ויינשטיין, להתמסר גם להוראה. בין תלמידיו הנודעים אייל שילוח, גיל שחם, עמוס בועזסון, גיא בראונשטיין, שטפאן טארארה. הוא השתתף בהדרכת הרכבים למוזיקה קאמרית, בין השאר בפסטיבל רולנדצק בבון שבגרמניה ומדריך בקשת אילון חברי רביעיית כרמל השתלמו אצל חיים טאוב בנגינת מוזיקה קאמרית.
נכון לשנת 2022, כשהוא בן 97, ממשיך טאוב לשמש כמורה, ובכך הוא ככל הנראה זקן המורים לכינור בישראל.
בנו של טאוב הוא המנצח ירון טראוב.
יחסי ספרד–פיג'י
יחסי ספרד–פיג'י הם היחסים הדו-צדדיים והדיפלומטיים בין ספרד ופיג'י.
יחסים דיפלומטיים
לספרד יש יחסים עם פיג'י מאז 1977 והשגרירות בוולינגטון, שנפתחה רשמית ביוני 2009, היא בעלת סמכות שיפוט על פיג'י.
יחסים כלכליים
עד שנת 2009 פיג'י נהנתה מגישה של הסוכר שלה לשוק האירופי במסגרת תוכנית הסיוע של מה שמכונה "רפורמת הסוכר", לפיה פיג'י קיבלה מחירים מועדפים. היה לה מחיר מועדף אך נמוך משמעותית מזה שהיה בשנת 2009 עד 2015.
בשנת 2009 חתמה פיג'י על חוזה שותפות כלכלי חדש (EPA) עם האיחוד האירופי. הוא מספק גישה חופשית להיטלים למוצרי פיג'י לכל המדינות החברות ובתמורה פיג'י הפחיתה היטלים סביב 87% מהמוצרים המיובאים מהאיחוד האירופי.
הפריטים העיקריים המיובאים על ידי פיג'י הם: מוצרי ביניים (75%) וציוד תעשייתי (15%). הפריט העיקרי שיוצא לספרד הם חומרי גלם (99%).
שיתוף פעולה
בשל ההפיכה שנעשתה בדצמבר 2006, הושעה הסיוע לצורך פיתוח.
למרות זאת, הדיאלוג עם המשטר בשלטון נותר פתוח, אם כי עם תוצאות מעטות עד כה. עם זאת, האיחוד האירופי מעניק סיוע לפיג'י בדרכים שונות:
באמצעות מזכירות הפורום של איי האוקיינוס השקט, פיג'י תיהנה מ־90.8 מיליון דולר יחד עם ארבע עשרה מדינות נוספות במסגרת תוכנית שינוי האקלים והתאמת אנרגיה בת קיימא (ACSE).
אולינגיטו
אולינגיטו (שם מדעי: Bassaricyon neblina), הוא מין יונק בסוג בסרקיון במשפחת הראקוניים. מקום תפוצתו ביערות הגשם של קולומביה ואקוודור. המין זוהה והוגדר מדעית רק באוגוסט 2013, משום שקודם לכן זיהו פרטים שלו בטעות כנציגים קטני-גוף של אולינגו, המין הגדול יותר בסוג בסרקיון.
גילוי וסיווג
אולינגיטו הוא אחד המעטים ממיני היונקים שעדיין לא הוגדרו עד לאחרונה, והוא המין הראשון מסדרת הטורפים ביבשת אמריקה שהוגדר מזה 35 שנה.
מורפולוגיה
האולינגיטו הוא המין הקטן ביותר במשפחת הראקוניים. משקלו של בוגר כ-900 גרם. הוא דומה במראהו לקרוביו הגדולים יותר, האולינגו והדביבון הלופת, אך בהשוואה לאולינגו פרוותו סמיכה יותר, תצורת השיניים שלו שונה, וזנבו ואוזניו קצרים יותר באופן יחסי.